### Resume

Vejle Kommune gennemførte i 2020-2021 et projekt i samarbejde med Sydtrafik og Nordjyllandstrafikselskab om mobilitet med fokus på optimering af skolebuskørsel i Give-området. Ændringerne blev gennemført til skoleåret 2021/2022. Der er foretaget en evaluering af projektet.

### Sagsfremstilling

I punkt nr. 47 den 9. februar 2021 blev der givet en afrapportering på et pilotprojekt om mobilitet i Give-området med fokus på skolebuskørsel. Det blev aftalt, at der blev foretaget en evaluering af projektet efter afslutning af skoleåret 2021/2022.

Projektet er gennemført i samarbejde med Sydtrafik og Nordjyllands Trafikselskab NT. Formålet med projektet var dels at øge mobiliteten i Give-området indenfor de nuværende økonomiske rammer og servicemål, dels at lære af NT's erfaringer i samarbejde mellem kommuner og trafikselskab. Give-området havde Forvaltningens opmærksomhed fordi:

* der er mange busruter i området, både lokalruter, skolebusruter og to friskolers egne ruter
* mange skoleelever køres i lukkede ruter, som kræver at eleverne er visiteret til kørsel
* usikkerhed om de åbne ruter, som kan benyttes af alle, kører de rigtige steder.

Projektet tog udgangspunkt i [adresse], Thyregod skole og [adresse]. Alle elever fra de tre skoler blev plottet ind på GIS kort og sammenholdt med de eksisterende åbne ruter. Med udgangspunkt i de kørselsberettigede elever er de åbne busruter blevet ændret. De største ændringer i ruteforløbene er sket på rute 340 som betjener [adresse] og Give samt, rute 346 som betjener [adresse] og [adresse].

Udvikling i passagertal

På grund af Covid19 kan det være vanskeligt at vurdere, hvilken betydning køreplanændringerne har haft. Sydtrafik oplyser, at passagertallene for 2022 ligger på indeks 85 i forhold til 2019, som er seneste år uden Covid19. Frans Kjeldsen er hentet fra Rejskortdata. Det er valgt at sammenligne 2. kvartal 2019 med 2. kvartal 2022 for at få så normale tal som muligt. For at lave en reel sammenligning mellem 2019 og 2022 af de faktiske ændringer er 2019 tallene korrigeret til passagerindeks 85, hvilket er svarer til passagerindekset for 2022.

![](data:image/png;base64...)

Figur 1: Passagertal fra 2. kvartal i perioden 2019 - 2022

Tallene viser, at på de ruter, hvor der er gennemført større ændringer på rute 340 og 346, er der kommet mange nye passagerer. Disse passagerer er dels elever, der er flyttet fra de lukkede ruter til den kollektive trafik, dels større søskende som ikke har været kørselsberettigede og derfor ikke har haft mulighed for at benytte de lukkede ruter førhen.

Tilbagemeldinger fra elever/forældre

Som en del af evalueringen er der gennemført en spørgeskemaundersøgelse på de tre berørte skoler. Der er modtaget 79 svar fra [adresse], 39 svar fra [adresse], mens der ikke er modtaget svar fra [adresse] skole. Der er ikke gennemført større ændringer på de ruter, som betjener Øster Nykirke skole, hvilket begrunder de manglende svar.

Svarene fra [adresse] viser, at 31% af respondenterne ikke har haft mulighed for at benytte bussen før omlægning af ruterne. 75% af respondenterne er kørselsberettigede elever, mens 25% selv betaler for deres buskort.

For 53% af respondenterne har omlægningerne betydet uændret rejsetid, mens 8% har fået kortere samlet rejsetid. De resterende 31% har fået længere samlet rejsetid, mens 8% har ikke haft mulighed for at benytte bussen før.

12% har fået kortere afstand til nærmeste stoppested, mens 8% har fået længere til nærmeste stoppested og 69% har uændret afstand til bussen. Resterende 11% har ikke benyttet bussen før. Endelig er der modtaget 18 bemærkninger, som både drejer som om ændringerne i køreplanerne, oplevelser med chaufførerne, ønsker om læskærme. Alle bemærkninger behandles.

Svarene fra [adresse] viser, at 27% af respondenterne ikke har haft mulighed for at benytte bussen før omlægningerne af ruterne. 59% af respondenterne er kørselsberettigede elever, mens 41% selv betaler for deres buskort.

57% af respondenterne har en uændret rejsetid mens 4% oplever en kortere rejsetid. 26% har fået en samlet længere rejsetid, mens 13% ikke har benyttet bussen før.

12% har fået kortere afstand til nærmeste stoppested, mens 63% har uændret afstand til stoppestedet. 17% har fået længere til stoppestedet. De sidste 8% har ikke benyttet bussen før.

Endelig er der modtaget 6 bemærkninger, som alle behandles.

Konklusion

Formålet med projektet var at øge mobiliteten i Give-området. Projektet har samtidigt medført en samlet besparelse uden at ændre på kommunens servicemål:

* Børn & Unge har sparet 0,8 mio. kr. ved at flytte elever fra den lukkede kørsel over i den kollektive trafik.
* Teknik & Miljø har sparet 0,16 mio. kr ved at optimere ruteforløbet for syv ruter.

Konklusionen på projektet er, at det er muligt, at optimere det samlede kørseltilbud til skoleelever indenfor de nuværende rammer. Der er elever, der har fået længere til stoppestederne, men tallene viser, at der er flere som benytter de åbne busruter, herunder elever som ikke er kørselsberettiget, men som har fået en mulighed for at benytte den kollektive trafik.

Projektet har udviklet en metode til at optimere køreplanlægningen hos Sydtrafik, således at informationerne om eleverne kan integreres i GIS og dermed give et bedre grundlag for ruteplanlægningen. Metoden bliver nu brugt generelt i samarbejdet med Sydtrafik om optimering af skolebuskørsel.

### Klima og resiliensvurdering

Kollektiv trafik, herunder optimale skolebusruter, der betjener flest mulige skoleelever er en væsentlig del af den grønne omstilling.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.

Yannick Schmidt var fraværende.